**Curcubeul**

*Liuba Sârbu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă razele de soare

Se ivesc de printre nori

Când aceştia-şi cern ploiţa:

Sus pe cer răsar culori.

Un mister plin de fineţe

Ce se-apleacă spre pământ,

N-au miros de nas să pişte

Dar te-mbie lin şi blând.

Arc firav de vise-aprinse,

Semicerc fermecător,

Inima-ţi tresare-n dată

Ce zăreşti splendoarea lor.

Uşurel, fără cuvinte,

Ca un fum de flori în zare,

Pân-la lacrimi ne încânta

Şi-n văzduh apoi dispare.

Versuri:© Liuba Sârbu 2015/04/23